Bangerz Tour

Bangerz Tour הוא סיבוב ההופעות הרביעי של הזמרת האמריקאית מיילי סיירוס. הוא נערך על מנת לקדם את אלבום האולפן הרביעי שלה, Bangerz, שיצא בשנת 2013. סיבוב ההופעות נערך באמריקה הצפונית והדרומית, רחבי יבשת אירופה, ניו זילנד ואוסטרליה. הוא נמשך במשך כ-5 לגים, החל מה-14 בפברואר 2014 ועד ה-23 באוקטובר של אותה השנה. סיירוס ביצעה במופע את כל השירים המופיעים באלבום למעט "Hands in the Air", בנוסף לגרסאות כיסוי לשירים של אמנים אחרים. המופע גרף 62.9 מיליון דולר ומכר 806,410 כרטיסים. סיבוב ההופעות נודע בשל האופי המיני שלו. הוא תואר כ"מוגזם", "הזוי" ו"בוטה" על ידי מבקרים שונים, אך גם גרף תשבחות שציינו לטובה את הכריזמה, המנעד הקולי, המקוריות וההומור העצמי של סיירוס. המופעים שנערכו בערים ברצלונה וליסבון צולמו ושודרו ברשת NBC ב-6 ביולי 2014. ב-24 2015 יצאו המופעים בפורמט של DVD להפצה ביתית. כל חיי סובבים סביב סיבוב ההופעות הזה כרגע. דיאן מרטל ואני יוצרות את סיבוב ההופעות הזה והוא הולך להיות משוגע [...] ברגע שתכנסו להיכל, הכל ירגיש כאילו אתם חלק מהעולם השונה והמטורף הזה ואתם תיכנסו למופע ברגע שתכנסו בדלת, לעומת האופן שהמופע יתחיל כשאני אעלה לבמה המקור באנגלית my whole life is revolving around this tour right now. Diane Martel..... and I, we're putting together this tour that's going to be insane..... The minute you step into my arena, the whole thing feels like you're a part of this crazy different world and you step in to a show the minute you walk in the door, rather than it being a show when I come onstage. — סיירוס מתארת את ההכנה והרעיון מאחורי Bangerz Tour בשנת 2012 הכריזה סיירוס כי היא מתכוונת להתמקד בקריירה הקולנועית שלה, ובכך לוקחת הפסקה מהקריירה המוזיקלית שלה. בשנה זו השתתפה בסרטים LOL ומרגלת מתבגרת. היא גם הייתה צפויה לקחת חלק כמדבבת בסרט מפלצת של מלון, אך עזבה את הפרויקט בשל קאמבק מוזיקלי מתוכנן. בחודש ינואר 2013 סיימה סיירוס את חוזה ההקלטות שלה עם חברת הוליווד רקורדס, אשר תחתיה הוציאה לאור ארבעה אלבומים ומיני אלבומים: Meet Miley Cyrus בשנת 2007, Breakout בשנת 2008, The Time of Our Lives בשנת 2009 ו-Can't Be Tamed בשנת 2010. מאוחר יותר באותו החודש חתמה על חוזה הקלטות עם חברת RCA רקורדס. בחודש מרץ הודיעה כי אלבומה הרביעי יצא לאור לפני תום שנת 2013. התוצר הסופי, Bangerz, יצא לאור ב-4 באוקטובר 2013. באתר Metacritic קיבל האלבום ציון משוקלל של 61 מתוך 100. הוא הגיע למקום הראשון במצעד הבילבורד 200, ומכר כ-270,000 יחידות, וזכה למיקומי שיא גבוהים במדינות שונות ברחבי העולם. ב-26 באוקטובר של אותה השנה היא ביצעת הופעת אורח בפרק של תוכנית המערכונים האמריקאית סאטרדיי נייט לייב והכריזה על פתיחת סיבוב ההופעות באופן רשמי. בחודש ינואר 2014 פורסם כי מעצב האופנה האיטלקי רוברטו קוואלי יעצב את התלבושות של סיירוס בסיבוב ההופעות, וכי ג'ון קריספלוסי, יוצר סדרת האנימציה המופע של רן וסטימפי ייצור את הגרפיקה למופע. שלושת האמניות המרכזיות שהיו מופע החימום בסיבוב ההופעות הן איקונה פופ, סקיי פררה ולילי אלן. הצמד איקונה פופ סיפרו על סיירוס כי ”היא מטורפת והיא כיפית אבל זו היא שמבטאת את עצמה על הבמה ובמוזיקה שלה. היא באמת אישה חכמה ו[כל מה שמתרחש] על הבמה היה הרעיון שלה. היא האחראית על הכל וזה פשוט מעורר השראה להיות בסביבה של מישהי שמאוד נהנית ועושה דברים בדרך שלה עם החברים והצוות שלה, אבל בצורה מאוד מקצועית.”. פררה ציינה כי ”אני ממש אוהבת שהיא עושה סט אקוסטי במופע שלה. אני חושבת שזאת זריקת הזין הכי גדולה לכל מי שלכלך עליה, כי יש לה קול מעולה. כל המופע מוכיח את כולם. אי אפשר להתכחש לזה.” אלן שיבחה את סיירוס ואת המופע וסיפרה: ”ראיתי [את המופע] בלונדון, בO2 ארנה, ואני לא מגזימה כשאני אומרת שזה אחד המופעים הטובים ביותר שהייתי בהם במשך שנים... באותה רמה של מופע של אואזיס או הסטון רוזס או משהו. מדהים לצפות בזה – היא כוח מדהים. חד משמעית, היא צריכה להיות על הבמה ולעשות את זה”. המופע מתחיל עם צילום מקרוב של פניה סיירוס על גבי מסך הווידאו בזמן שהרקדנים מופיעים על הבמה. סיירוס, בבגד גוף אדום, נכנסת לבמה ממגלשה שמופיעה במקום בו הלשון נמצאת במהלך הווידאו ומבצעת את השיר "SMS (Bangerz)" כשמסביבה אנשים המחופשים לחיות פרוותיות. לאחר מכן סיירוס מבצעת את "4x4", כשרקדניה מחופשים לתרנגולות. אחר כך מבצעת החלפת תלבושת לבגד גוף ירוק עם ציור של עלי קנאביס עליו. היא מבצעת את השיר "Love Money Party" על מכונית שברולט מונטה קרלו זהובה. במהלך קטע השירה של ביג שון בשיר, נכנסת בובת ענק בדמותו אל הבמה. בסוף ביצוע השיר הולכת סיירוס למרכז הבמה וזורקת ערמה של כסף על עצמה. סיירוס מחליפה תלבושת שוב לבגד גוף צמוד עליו מודבקים שטרות דולרים. היא מבצעת את "My Darlin'" ו-"Maybe You're Right". היא מבצעת את "FU" ו-"Do My Thang" כשהיא לבושה בבגד גוף אדום, חצאית אדומה וכפפות קטיפה. את "Get It Right" היא מבצעת כשהיא על מיטה עצומה ובמהלך השיר נכנסים נשים וגברים שונים אל המיטה ומתכרבלים אחד עם השני בעוד מאחוריהם מוקרנים צורות של איברי מין נשיים. היא מבצעת את השיר "Can't Be Tamed" כשהיא לבושה בחליפה שחורה-לבנה. במהלך ביצוע השיר נכנסת לבמה בובת ענק של כלב, המסמלת את פלויד - כלב אותו אימצה סיירוס ונפטר זמן קצר לפני תחילת סיבוב ההופעות. לאחר השיר סיירוס יורדת מבמה כדי להחליף תלבושות והיא חוזרת לבמה לבצע את "Adore You", לפני השיר היא מבקשת מהקהל לנשק מישהו, ובמהלך השיר מוקרנים מאחוריה צילומים של הקהל. היא מבצעת לאחר מכן את "Drive". לאחר החלפת תלבושות היא חוזרת לבמה צדדית קטנה ומבצעת סט אקוסטי המשתנה ממופע למופע, אך כולל לרוב את "Rooting for My Baby", וגרסאות כיסוי של "Hey Ya!" מאת אאוטקאסט ו-"Jolene" מאת דולי פרטון. היא חוזרת לבמה המרכזית ומבצעת את "23". לאחר מכן היא מבצעת את "On My Own" כשמסביבה רקדנים מחופשים לבובות פרווה צבעוניות. כשהיא מבצעת את "Someone Else" היא עולה על אביזר המעוצב בצורת נקניקייה בלחמנייה ענקית ועולה לתקרת ההיכל. בסוף השיר היא נעלמת מאחורי מסך שנסגר על פניה. בחלק האחרון של המופע היא חוזרת בבגד גוף לבן ומבצעת את "We Can't Stop" ו-"Wrecking Ball". בחלק ההדרן היא חוזרת לבמה בבגד גוף שעליו מודפס דגל המותאם למדינה בה היא מופיעה ומבצעת את "Party in the U.S.A.". מאחוריה הרקדנים מחופשים לסמלים אמריקאים שונים, כמו פסל החירות, הר ראשמור, פעמון הדרור ואברהם לינקולן. בסוף השיר היא נפרדת מהקהל והמופע מסתיים. לאחר הופעת הבכורה של סיירוס, Bangerz Tour קיבל שבחים מהמבקרים. מגזין רולינג סטון ציין כי ”העובדה שבאמת לא היה שום דבר מזעזע במופע עצמו” היה המרכיב הכי לא צפוי במופע, וכי הורגש שסיירוס השיגה את מטרתה להיתפס כזמרת לגיטימית במקום לקבל תשומת לב על התנהגותה השנויה במחלוקת. גם נכתב כי ”הטעם שלה במוזיקה של אנשים אחרים הוא מרשים למדי”, כשהם מברכים על השימושים ב"Fitzpleasure", ‏"Jolene" ו-"Hey Ya!". עיתון הטורונטו סאן שיבח את ההופעה של סיירוס וכתב, ”סיירוס נראתה רצינית למדי לגבי הופעה כיפית וצבעונית מאוד במשך שעתיים. היא פתחה את המופע שלה כשהיא מחליקה לבמה על גבי לשון ורודה ענקית שנמתחה מפיה הפעור על גבי מסך וידיאו עצום שהראה את פניה היפות בכל תפארת שערה הבלונדיני ועיניה הכחולות... זה היה מחזה אמיתי.” USA Today כתבו כי הופעתה של סיירוס הוכיחה כי ”הגיע הזמן להעביר את השיח [...] מעבר למהלך הידוע לשמצה שהיא עשתה עם רובין ת'יק בפרסי הווידאו קליפים של MTV בשנה שעברה”; הם ציינו לטובה על התמונות שעל גבי המסך שנראו לצד סיירוס והעריכו שהיא לא ביצעה ליפ סינק במופע. הם גם סברו כי ”לסיירוס יש את הכריזמה ואולי את החוכמה להיות המדונה שאחרי המדונה”, והוסיפו שהיא נראית ”נגישה על הבמה ומחוצה לה באופן שמדונה מעולם לא הייתה.” הפילדלפיה אינקוויירר נתנו אף הם ביקורת חיובית וכתבו, ”"...היא הייתה ישירה ורצינית בכל הנוגע להרחבת הרפרטואר שלה - היא ביצעה את כל Bangerz, בתוספת שני להיטים ישנים יותר,"Can't Be Tamed" ו"Party in the U.S.A." - עם מבחר גרסאות כיסוי שנועדו לאתגר אותה. המופע הוא גם מצחיק, ולא ניכר כי הוא מתוסרט כמו רוב מופעי ההיכלים...”. במהלך הופעתה בברצלונה, ספרד, סיירוס הודיעה כי צילומי המופע מצולמים לספיישל שישודר על ידי רשת הטלוויזיה האמריקאית NBC. הספיישל הוכרז רשמית ב-26 ביוני 2014 על ידי סיירוס ורשת NBC, והוקרן לראשונה ב-6 ביולי 2014, הספיישל בן השעתיים כלל הופעות אותן ביצעה בברצלונה ובליסבון, פורטוגל, יחד עם צילומים ממאחורי הקלעים המתמקדים בהיבטים אחרים של סיבוב ההופעות ובחייה האישיים. הספיישל לא זכה לנתוני רייטינג גבוהים, אך זה לתהודה רבה ברשתות החברתיות השונות. באוגוסט 2014, רשות התקשורת הפדרלית החלה לחקור שלוש תלונות רשמיות סביב הספיישל, שטענו כי הספיישל מכיל חומר שאינו הולם לטלוויזיה. ב-21 באוגוסט 2014, ועדת ממשלת הרפובליקה הדומיניקנית המפקחת על הופעות פומביות אסרה על קיום המופע ב-13 בספטמבר בסנטו דומינגו מטעמי מוסר. הוועדה הודיעה כי היא נקטה בפעולה מכיוון שסיירוס לעיתים קרובות ”מבצעת פעולות הנוגדות מוסר ומנהגים, שעל פי החוק הדומיניקני יש להיענש עליהם.” עיתון פורבס העיר כי ”פסיקת המדינה עשויה לסתור את המאמר 'דיפלומטיה בפעולה' שפורסם על ידי הלשכה האמריקנית לדמוקרטיה, זכויות אדם ועבודה. המחקר קובע כי החל משנת 2008 לא היו מגבלות ממשלתיות על 'חופש אקדמי או אירועי תרבות' ברפובליקה הדומיניקנית, המונחים "אקדמי" ו"תרבות'" מותירים מקום נרחב לפרשנויות. מכיוון שלכאורה סיירוס גרמה למחלוקות בעבר, האיסור לא הפתיע. היא לא פחדה להתגרות בציבור. ובכל זאת, אלבומה Bangerz משנת 2013 זכה לשבחים אוניברסליים כמעט מצד המבקרים והוליד את הקליפ האייקוני (והפרודי) ביותר של השנה - "Wrecking Ball" שביים טרי ריצ'רדסון”. בנוסף ציין העיתון, ”אם קיימת נחמה לסיירוס, היא מצטרפת כעת לרשימה הארוכה והמפוארת למדי של מוזיקאים המוחרמים מהופעות במדינות מסוימות, כולל ליידי גאגא (אינדונזיה), אואזיס (סין), איימי ויינהאוס (ארצות הברית), 50 סנט (קנדה), סנופ דוג (בריטניה ואוסטרליה) וכריס בראון (בריטניה, ניו זילנד ואוסטרליה).”. רשימת שירים זו מייצגת את ההופעה בוונקובר. היא לא מייצגת את כל המופעים במשך כל סיבוב ההופעות. "SMS (Bangerz)" "4x4" "Love Money Party" "My Darlin'" "Maybe You're Right" "FU" "Do My Thang" "GetItRight" "Can't Be Tamed" "Adore You" "Drive" "Rooting for My Baby" "Hey Ya!" "Jolene" "23" "On My Own" "Someone Else" "We Can't Stop" "Wrecking Ball" הדרן "Party in the U.S.A." הערות: במהלך המופע באוקלנד, סיירוס ביצעה את "Landslide" ו"Yoshimi Battles the Pink Robots". במהלך המופע בפיניקס, סיירוס ביצעה את "You're Gonna Make Me Lonesome When You Go". במהלך המופעים בלאס וגאס ולונדון, סיירוס ביצעה גרסאות כיסוי של "Summertime Sadness" מאת לנה דל ריי, "Why'd You Only Call Me When You're High?" מאת ארקטיק מאנקיז, and "Ruler of My Heart" מאת לינדה רונסטאדט. במהלך המופע ברוזמונט, סיירוס ביצעה את "It Ain't Me Babe". במהלך המופע בטלסה, סיירוס ביצעה את "The Scientist". במהלך המופע ביוסטון, סיירוס ביצעה את "Love Is Like a Butterfly". במהלך המופע בהלסינקי, סיירוס ביצעה גרסת כיסוי של "Wild Horses" מאת הרולינג סטונז. במהלך המופעים באנטוורפן ואמסטרדם, סיירוס ביצעה גרסת כיסוי ל-"In the Morning of the Magicians" מאת הפליימינג ליפס עם אחיה ברייסון סיירוס. במהלך המופע ביוניונדייל, סיירוס ביצעה את "There Is a Light That Never Goes Out". במהלך המופע בפילדלפיה, סיירוס ביצעה את "There Is a Light That Never Goes Out" ו-"The Scientist". "23" הוסר מרשימת השירים במשך מספר מופעים במהלך הלג השני בצפון אמריקה, ובמקומו התווסף "Lucy In the Sky With Diamonds". מדיה וקבצים בנושא Bangerz Tour בוויקישיתוף https://data.pollstar.com/chart/2014YearEndTop100WorldwideTours_chartItem_64.pdf Farber, Jim (4 באפריל 2014). "Bangerz Tour is Campy and Surreal". New York Daily News. נבדק ב-31 ביולי 2014. {{cite web}}: (עזרה) Deen, Sarah (15 בפברואר 2014). "Miley Cyrus Bangerz tour kicks off in Canada: 11 weird moments from the first show". Metro Canada. נבדק ב-5 באפריל 2014. {{cite web}}: (עזרה) Marquina, Sierra (6 בנובמבר 2013). "Miley Cyrus Gives Details on Upcoming Tour, 21st Birthday Plans". תכנית הרדיו של ראיין סיקרסט. נבדק ב-13 בנובמבר 2013. {{cite web}}: (עזרה) Kitchener, Shaun (10 בפברואר 2012). "Miley Cyrus Drops Out Of Film Role To Make Pop Comeback". Entertainmentwise. Gigwise. נבדק ב-21 בספטמבר 2013. {{cite web}}: (עזרה) "Miley Cyrus Leaves Hollywood Records And Signs A Deal With RCA Records". Disney Dreaming. 31 בינואר 2013. אורכב מ-המקור ב-2013-09-25. נבדק ב-25 באוגוסט 2013. {{cite web}}: (עזרה) Lipshutz, Jason (7 במרץ 2013). "Miley Cyrus: 'My New Music Is Gonna Shut Everyone Up'". בילבורד. נבדק ב-25 באוגוסט 2013. {{cite web}}: (עזרה) "iTunes – Music – Bangerz (Deluxe Version) by Miley Cyrus". iTunes Store (AU). Apple Inc. 4 באוקטובר 2013. נבדק ב-25 באוגוסט 2013. {{cite web}}: (עזרה) "Bangerz Reviews, Ratings, Credits, and More". Metacritic. נבדק ב-4 באוקטובר 2013. {{cite web}}: (עזרה) Caulfield, Keith (16 באוקטובר 2013). "Miley Cyrus' 'Bangerz' Debuts At No. 1 On Billboard 200". Billboard. נבדק ב-16 באוקטובר 2013. {{cite web}}: (עזרה) Atkinson, Katie (27 באוקטובר 2013). "Miley Cyrus crashes 'SNL' to announce 2014 tour". Entertainment Weekly. נבדק ב-27 באוקטובר 2013. {{cite web}}: (עזרה) Burton, Cinya (22 בינואר 2014). "Miley Cyrus' Bangerz Tour Costumes by Roberto Cavalli Are Super Sexy". E! Online. NBCUniversal. נבדק ב-23 בינואר 2014. {{cite web}}: (עזרה) Ramisetti, Kirthana (21 בינואר 2014). "Miley Cyrus teams up with 'Ren & Stimpy' creator for tour art". Daily News. נבדק ב-23 בינואר 2014. {{cite web}}: (עזרה) "Icona Pop Praises Miley Cyrus- call her crazy but hardworking". Internet Movie Database. 14 ביולי 2014. נבדק ב-31 ביולי 2014. {{cite web}}: (עזרה) Kheraj, Alim (15 באפריל 2014). "Sky Ferreira defends Miley: 'No one's telling her what to do'". Attitude. אורכב מ-המקור ב-14 באוגוסט 2014. נבדק ב-31 ביולי 2014. {{cite web}}: (עזרה) Lipshutz, Jason (30 ביולי 2014). "Lily Allen on New Touring Partner Miley Cyrus: 'I Feel Proud of Her'". Billboard. נבדק ב-31 ביולי 2014. {{cite web}}: (עזרה) Wass, Mike (15 בפברואר 2014). "Miley Cyrus' Demented 'Bangerz' Tour Is A Candy-Colored Thrill Ride: Opening Night Review". Idolator. נבדק ב-15 בפברואר 2014. {{cite web}}: (עזרה) Rivera, Zayda (7 באפריל 2014). "Miley Cyrus serenades enormous replica of late dog Floyd during Brooklyn concert". NY Daily News. נבדק ב-31 ביולי 2014. {{cite web}}: (עזרה) "8 Most Outrageous Moments of Miley Cyrus' 'Bangerz' Show". רולינג סטון. 15 בפברואר 2014. נבדק ב-16 בפברואר 2014. {{cite web}}: (עזרה) Stevenson, Jane (31 במרץ 2014). "Miley Cyrus brings Bangerz fun to Toronto". Toronto Sun. {{cite web}}: (עזרה) Conner, Shawn (15 בפברואר 2014). "Miley launches tour in Vancouver with sass, showmanship". USA Today. נבדק ב-16 בפברואר 2014. {{cite web}}: (עזרה) DeLuca, Dan (3 באוגוסט 2014). "Review: Miley Cyrus at the Wells Fargo Center". The Philadelphia Inquirer. נבדק ב-4 באוגוסט 2014. {{cite web}}: (עזרה) "Miley Cyrus NBC concert special: 5 theories about why it actually aired". Washington Post. נבדק ב-7 באוגוסט 2014. {{cite web}}: (עזרה) "Miley Cyrus' 'Bangerz' tour Coming to NBC". Rolling Stone. נבדק ב-7 באוגוסט 2014. {{cite web}}: (עזרה) "Miley Cyrus llega a Barcelona con su 'Bangerz Tour' sin agotar las entradas". Cuatro Noticias. נבדק ב-17 ביוני 2014. {{cite web}}: (עזרה) Don Kaplan, Miley Cyrus’ ‘Bangerz Tour’ concert special on NBC scores low in ratings, nydailynews.com Read the FCC Complaints About Miley Cyrus, Rolling Stone, ‏6 באוגוסט 2014 (באנגלית אמריקאית) http://www.bbc.co.uk/newsbeat/article/28892200/miley-cyrus-gig-banned-in-dominican-republic-over-morals Papalia, Daniel (21 באוגוסט 2014). "Miley Cyrus Banned From Performing in Dominican Republic". Forbes. נבדק ב-22 באוגוסט 2014. {{cite web}}: (עזרה)